जल संसाधन विभाग यह पानी पीएचई विभाग को देगा। इसके लिये शर्त लगाई गई है कि वह केरवा नहर से पानी न लेकर अपने स्वयं के व्यय से केरवा जलाशय में इनटेक वेल बनायेगा। इसके लिये पीएचई विभाग को जल संसाधन विभाग से अनुबंध करना होगा तथा समय-समय पर लागू की गई जल दर का भुगतान करना होगा। जल कर का भुगतान अनुबंध की तिथि से प्रभावशील होगा। जल का उपयोग सिर्फ पेयजल हेतु ही हो सकेगा। पेयजल योजना हेतु जल संसाधन विभाग किसी भी प्रकार का वित्तीय भार वहन नहीं करेगा।